cyanic-selkie/wikianc huggingface dataset:
Demning
Betongdammer
Murdam er en felles betegnelse for dammer bygget av stein og steinblokker, som er avhengig av egen vekt for å være stabil (gravitasjonsdammer). Den konstruksjonsmessige utformingen er imidlertid svært varierende. Murdammer omfatter alt fra dammer som beregningsmessig er å betrakte som en gravitasjonsdam i betong (murdam lagt i mørtel) til dammer som konstruksjonsmessig har flere likhetstrekk med fyllingsdammer (murdammer med sentral røysfylling).
Gravitasjonsdammer motstår vanntrykket med sin egenvekt. Disse dammene lages av betong og er massive. Typisk er tykkelsen på fundamentet 0,8 ganger høyden. Med sin tyngde og betongens feste mot grunnen (fjellet) oppstår motkraft mot vanntrykket. Grunnens kraft vertikalt opp kalles opptrykket, og om ikke fjellet er stabil blir denne kraften en usikkerhet for hele konstruksjonen. Betong er kostbart derfor er dette en kostbar damtype.
Platedammen består av en stor armert betongplate som blir støttet av vertikale pilarer. Betongplaten er stilt på skrå mot vannmassene, noe som gjør at vanntrykket danner en kraftkomponent vertikalt ned mot grunnen. Forholde mellom høyde og bredde på den skråstilte betongplaten er typisk 5:4, altså noe brattere enn en 45° vinkel. Typisk brukes platedammer der høyden av demningen er opptil 30 meter, men høyere er benyttet.
Temperaturforskjellen mellom vannsiden og luftsiden av betongplaten kan bli veldig stor i kald klima, derfor blir det nødvendig å lage en isolasjonsvegg ut for å unngå sprekkdannelse ved lave temperaturer. Dermed kan en platedam se ut som en gravitasjonsdam, men være hul inni.
I lamelldammen er fordeler med massivdammen og platedammen kombinert. Den består at betongplater, altså lameller, som står tett i tett etter hverandre og vinkelrett mot vannsiden. Lamellene er asymmetriske på den måten at det er åpenrom mellom dem på luftsiden, og på vannsiden er de tett inntil hverandre. Til denne konstruksjonen er det ikke nødvendig med armeringsjern. Maksimal høyde for en lamelldam er 100 meter.
Overløp eller flomløp
Flomløpet skal som navnet sier være et overløp som tar unna vannet når vassdraget fører flomvann og kraftverkets turbiner ikke tar unna alt vannet. En ønsker vanligvis at vannet skal renne over eller forbi demningen på et sted konstruert for formålet. Forskriftene sier at flomløpet skal ha kapasitet tilpasset dimensjonerende avløpsflom som i praksis betyr tusenårsflommen. Altså flommen som statistisk sett kan forventes å oppstå med 1000 års mellomrom.
Det enkleste er selvsagt om vannet kan tillates å renne rett over damkronen og for noen tilfeller er ikke det noe problem. Spesielt for mindre betongdemninger kan denne løsningen være mulig. Oftest blir overløpet bygget inn i en seksjon av dammen. I mange tilfeller vil overløpet bli for stort eller vannstanden ved flomvannsføring for stor, og da velger man å sette inn flomluker i tillegg. Dette er luker eller ventiler gjennom dammen som kan åpnes. Omløp er en annen løsning som spesielt er gunstig for fyllingsdammer. Da lages det en kanal godt adskilt fra selve dammen som leder flomvannet rundt. Kanalen kan være sprengt i fjellet eller være støpt i betong, eller en kombinasjon. En egen tunnel i grunnen på siden av dammen eller under den, er også en løsning som velges.
Faste overløp kalles de overløpene som er en del av damkonstruksjonen og som ikke kan reguleres. Disse har ulempen med at vannstanden stiger over høyeste regulerte vannstand, HRV. Derimot vil regulerbare overløp, som luker eller ventiler, gi muligheter for å holde vannstanden konstant, selv med flomvannsføring. En primitiv form for regulering, men som ikke er uvanlig for mindre demninger, er nåledamen. Den består av trebjelker (nåler) som settes vertikalt ned i en spalte av demningen som gjerne er lav og lang. Det er et spor som bjelkene settes inn i nede og en bjelke horisontalt opp som de ligger mot. Over nålene kan det være en bru for å sette stolpene inn og ut, og siden de ikke er spesielt store kan en person lett håndtere disse. Nåler settes inn og ut for å regulere vannstanden.
Høyeste og laveste regulerte vannstand
Høyeste regulerte vannstand, forkortet HRV og laveste regulerte vannstand, forkortet LRV, er gitt av konsesjonen til reguleringsdammen. Denne er gitt av myndighetene og får ikke overskrides. HRV og LRV oppgis i meter over havet, på samme måte som benevnelsen moh. HRV er markert fysisk ved dammen som en bolt med et opplysningsskilt ved siden av. Dammens overløp har sammen høyde som HRV, og i praksis tillates vannstanden å komme høyere enn HRV ved flom. Høyeste vannstand som kan forekomme kalles høyeste vannstand, forkortet HV. Det effektive vannmagasinet eller reguleringsvolumet ligger mellom LRV og HRV.
I forbindelse med dette snakker en om et hevingsmagasin når vannstanden blir regulert høyere enn det som før var naturlig før inngrepet. Et senkingsmagasin har en når det er mulig å få vannstanden lavere enn det som var naturlig vannstand før inngrepet. Dette oppnås med en tunnel eller kanal, og en får utnyttet enda mere vann enn om det bare ble bygget en demning.
For en reguleringsdam er magasinkurven av interesse. Denne forteller om forholdet mellom vannstand og vannvolumet i magasinet. For vannstand brukes kotehøyden som vist i figuren. Med denne kurven kan vannstanden leses av og ut fra det kan en si hvor stort volum som kan nyttiggjøres i magasinet.
Krefter på damkonstruksjonen
Vanntrykket virker vinkelrett på flatene inn mot vannsiden og er lineært stigende med dybden. Ved å la dammen ha en viss skråning på vannsiden vil det virke en kraftkomponent av vanntrykket loddrett ned mot grunnen. Dette er med på å stabilisere kreftene. Opptrykket er et trykk som virker under demningen. Dette har å gjøre med at noe vann vil trenge inn i grunnen under dammen, men også inn i selve dammen. Jo dypere demningen er jo høyere blir trykket på bunnen og mer vann vil trenge inn under dammen. Alt etter hvor god tettingen er mellom grunnene og betongen vil trykket endre seg, og lokale variasjoner kan være store. Opptrykket vil typisk være størst nær vannsiden og nær null mot luftsiden. Kreftene fra vanntrykket og opptrykket vil virke sammen og gi en resulterende kraft som vil velte demningen.
De metoder som brukes for å motvirke er injeksjon av tettemiddel. Dette skjer ved at det bores hull i fjellet i fronten ut mot vannsiden før støpingen av demningen tar til, og tettingsstoffet presses inn med stort trykk. En annen metode er å lage dreneringshull i forkant av dammen. Det skjer ved at det bores hul ned berggrunnen mot vannsiden, disse hullene forbindes med små kanaler i damkonstruksjonen som leder vannet ut. Ofte kombineres tetting og drenering.
Andre krefter på dammen er bølgene som slår mot demningen og ikke minst is. Typisk vil is med en tykkelse på 0,5 meter gi størst krefter mot dammen. Aller størst kraft kan oppstå om isen blir hengende i bue når dammen tappes ned. Iskanten mot dammen kan fryse godt fast til betongen om det samtidig er kulde. Om så dammen fylles vil det virke stor kraft fra vannet og opp mot isen, og det oppstår store kraftkomponenter mot dammen. I tillegg til disse kreftene kan det oppstå krefter på grunn av jordskjelv, mudder som avleirer seg og legger seg opp på vannsiden av dammen, bølger på grunn av fjell som raser ut, samt flere andre krefter.
Demninger i Norge
De høyeste demningene i Norge etter vertikal høyde og magasinvolum.
NM i bandy 2003
'''Det 86. Norgesmesterskapet i bandy – 2003'''
Mjøndalen vant seriemesterskapet. Mjøndalen, Stabæk, Sarpsborg og Solberg gikk til semifinale.
Finale
4. mars 2003 – Stabekkbanen, Bærum, 1025 tilskuere.
Dommere: Jørn Ivar Pettersen (hoveddommer), Bent Ole Bakken og Asbjørn Melheim Johansen, Solberg.
Kvalifisering til Eliteserien 2003/04
Runde 1
Runde 2
Runde 3
Kents Hill
Kents Hill kan vise til:
Balihund
Balihund er en urhund som lever fritt på Bali, ei øy i Indonesia. Balihund må ikke forveksles med kintamanihund, som også kommer fra Bali, men som forskere og kynologer skiller klart imellom. Mens balihund frittlevende pariahund som finnes over det meste av øya, så er kintamanihunden en rasepreget fjellhund med opprinnelse i fjellene i Kintamani-distriktet.
Opprinnelse og alder
Opprinnelsen til typen er ukjent, men moderne forskning har fastslått at både balihund og kintamanihund er nærmere beslektet med dingo og tradisjonelle primitive asiatiske hunderaser enn med europeiske hunder. Balihunden er faktisk eldre enn både australsk dingo og ny-guinea syngehund, men man kan tenke seg at typen som sådan har utgått fra den asiatiske urhunden. Både balihund og kintamanihund er i så måte typiske pariahunder av type, og de skiller seg fra hverandre på kun tre referansepunkter, ifølge en genetisk studie publisert i Journal of Heredity.
I dag lever balihunden fritt på Bali, der den formerer seg uten menneskelig påvirkning. Forskere anslo at det fantes 600 000–800 000 balihunder på på øya i perioden 2005–2008, og et overveiende flertall av dem levde under svært vanskelige forhold. En rabiesepidemi raderte imidlertid ut svært mange hunder, så i 2018 regnet man med at bestanden talte omkring 150 000–160 000 individer. I så måte har organisasjonen Bali Street Dog Foundation, som har sitt hovedkvarter i Australia, igangsatt et betydelig arbeid med å hjelpe de to hundetypene på Bali.
Utseende, anatomi og fysikk
Balihunder kan best sammenlignes med primitive spisshunder og mynder, men de varierer egentlig ganske mye i utseendet. noen blandinger kan gi rasetypiske uttrykk, mens andre kanskje gir et spisshund-lignende uttrykk. De er stort sett mellomstore av vekst, slanke, smale og relativt langlemmede. Hodet er trekantet og noe forlenget i forhold til tradisjonelle spisshunder. Ørene, som er meget bevegelige, er forholdsvis spisse og stående eller halvstående (dette varierer). Halen er middels lang og bæres gjerne i en krøll over ryggen. Når hunden løper strekkes den ut på myndevis og brukes som balanseror. Pelsen er kort og tett tilliggende, og finnes i alle mulige farger og kombinasjoner av disse.
Hanner blir gjerne omkring 35–50 cm i skulderhøyde, og vekten ligger normalt på 10–20 kg. Tispene blir typisk noe mindre enn hannene.
Bruksområde
Balihunder er jakthunder og gatefeiere i ordets rette betydning. Som jakthunder bruker de både syn, lukt og hørsel like mye når de jakter. Som gatefeiere spiser de nærmest hva som helst. Hundetypen er meget hurtig og har en høyt utviklet luktesans, noe som gjør de til meget gode sporhunder eller ettersøkshunder. De skal også være ypperlige vakthunder, som lett tilpasser seg en tilværelse som familiehund.
Lynne og væremåte
Balihunder er gjerne svært livlige og aktive. Den er leken og lojal mot de den kjenner og liker, men gjerne svært skeptiske til fremmede. Den trenger tidlig og massiv sosialisering i 4-8 ukers alder, og siden mye mosjon og psykiske utfordringer for å trives som familiehund. De knytter seg sterkt til flokken (familien) og passer kun for mennesker som har erfaring med primitive hunder. Innad i flokken er den tolerant og kjælen, også mot egne barn.
Annet
Selv om balihunder gjerne er befengt med sykdommer, lus og midd, regnes den som en sunn rase når den først blir kurert for slike ting. I så måte har den få eller ingen arvelige belastninger.
John Hughes (fotballspiller født 1964)
John Hughes (født 9. september 1964) er en skotsk fotballtrener og tidligere fotballspiller som er manager for Ross County FC.
Hughes var hovedsakelig forsvarsspiller for flere klubber, inkludert Falkirk, Celtic, Hibernian og Ayr United. Mot slutten av spillerkarrieren tok Hughes også på seg treneransvar, og ble utnevnt til manager for Falkirk i 2003 (i begynnelsen som manager sammen med Owen Coyle). Hughes ledet Falkirk til opprykk til Scottish Premier League og finale i den skotske FA-cupen i løpet av sin tid med hovedansvar. Hughes forlot Falkirk for å bli manager for Hibernian i 2009, men ble løst fra stillingen 4. oktober 2010, etter bare 16 måneder i sjefsstolen på Easter Road. Han ble manager i Livingston februar 2012, men forlot klubben i november for å ta over Hartlepool United. Han fikk sparken i klubben mai 2013 etter at klubben kom på nest sisteplass i divisjonen og rykket ned. 4. desember 2013 var han tilbake i skotsk fotball som ny trener i Inverness Caledonian Thistle.
Spillerkarriere
Hughes er "ett av seks barn fra en klassisk arbeiderklassefamilie" i Leith. Han startet sin spillerkarriere innen amatørfotball med spill for Newtongrange Star, før han signerte for Berwick Rangers, der han var spiss. Etter et kort opphold sør for grensen med Swansea City etablerte Hughes seg som forsvarsspiller for Falkirk. Hans spillerkarriere nådde nye høyder da han ble rekruttert av Celtic i 1995. Deretter spilte han for sin lokale klubb Hibernian, Ayr United og til slutt returnerte han til Falkirk i en delt spiller- og trenerrolle.
Hughes deler navn med tidligere Celtic-, Crystal Palace- og Sunderland-spiller John 'Yogi' Hughes. Som et resultat blir Hughes ofte selv kalt for 'Yogi'. Han er kjent for å ha gjennomført en såkalt streaking i løpet av sitt første opphold i Falkirk, da lagkamerat Mo Johnston ble intervjuet av ITVs tv-program Scotsport.
Walsura
Walsura er en planteslekt i mahognifamilien (Meliaceae), som tilhører ordenen Sapindales. De vokser i tropene. Artene er i det alt vesentlige busker og eviggrønne løvtrær.
John Hughes (fotballspiller født 1964)
Trenerkarriere
Hughes fikk sin første managerjobb i 2003, da han og Owen Coyle ble utnevnt til managere sammen for Falkirk. Coyle forlot deretter Falkirk for å slutte seg til Ian McCall i Dundee United, noe som gav Hughes eneansvaret for Falkirk. Hughes ledet så Falkirk til opprykk til Scottish Premier League i 2005. Så vel som å stabilisere Falkirk som et SPL-lag i fire sesonger, ledet Hughes også klubben til den skotske cupfinalen i 2009.
Hughes ble utnevnt til Hibernian-manager den 8. juni 2009. Han ledet laget til spill i Europaliga-kvalifikasjonen gjennom sin første sesong som manager, siden Hibernian avsluttet på fjerdeplass i SPL. Dårlige resultater i begynnelsen av neste sesong førte imidlertid til at supporterne startet med å bue på sitt eget lag. Hughes forlot klubben etter gjensidig forståelse med klubbstyret mandag 4. oktober 2010 etter et 2–0-tap for St. Johnstone.
Han ble manager for skotske Livingston februar 2012, men forlot klubben for å ta over Hartlepool United i november 2012. Hartlepool United hadde da spilt 20 kamper i League One uten å vinne. Hughes ble kåret til månedens manager i februar 2013 etter forbedrede resultater, men klarte ikke å unngå at klubben rykket ned. I mai 2013 fikk han sparken i klubben.
Hughes ble utnevnt til manager for Scottish Premiership laget Inverness Caledonian Thistle 4. desember 2013 på en 2 1/2-årskontrakt. Like etter at han var tiltrådt, ledet Hughes laget til deres første store finale etter å ha slått Hearts i semifinalen i ligacupen.
I løpet av Scottish Premiership 2014–2015 ble han utnevnt til månedens manager i august 2014 og januar 2015.
Kjølfly
Utseende
Et middelsstort (vingespenn 35 – 42 mm), brågrunt nattfly. Arten er svært ordinært farget, men kjennes lett på at forkroppen (thorax) har tre høye kjøler av tett, oppstående, gulbrune hår: en bred kjøl som går langs ryggen og to smalere skråkjøler som går over "skuldrene" nesten tilbake til midtkjølen. Forvingen er mørkt gråbrun med mer eller mindre tydelige, lyse, siksak-bølgelinjer og et lyst nyremerke. Bakvingen er ganske mørkt gråbrun med en silkeaktig glans.
Belize under Sommer-OL 2004
Belize under Sommer-OL 2004. To sportsutøvere, en kvinne og en mann fra Belize deltok i friidrett under Sommer-OL 2004 i Athen. De vant ikke noen medaljer. Friidrettsutøveren Emma Wade var landets flaggbærer under åpningsseremonien.
Daimler-Benz DB 600
Daimler-Benz DB 600 var en tysk flymotor utviklet og produsert av Daimler-Benz før andre verdenskrig, som en del av den nye generasjonen av tysk motorteknologi. Motoren var av en væskekjølt, omvendt V12-type, og drev tidlige versjoner av en rekke kjente fly, deriblant Messerschmitt Bf 110 og Heinkel He 111. En tidlig prototype av Messerschmitt Bf 109 ble også testet med DB 600, men denne konfigurasjonen ble ikke ansett som vellykket.
DB 600 ble ikke karakterisert som en spesielt pålitelig motor, og de fleste flyprodusenter droppet etter hvert denne til fordel for mer stabile og større motorer. Til tross for dette var DB 600 en viktig utvikling og de fleste nyere Daimler-Benz-motorene som ble brukt under andre verdenskrig var basert på denne. RLM sin avgjørelse om å fokusere på produksjon av flymotorer med direkte innsprøytning fremfor forgassere betydde at DB 600 raskt ble avløst av den ellers så like DB 601. I alt ble 2 281 DB 600 produsert mellom 1936 og 1938. Senere motormodeller fra Daimler-Benz, deriblant DB 603 og DB 605, hadde større slagvolum og flere hestekrefter, men var generelt like DB 600 i konstruksjonen.
Lisbeth Iversen
Lisbeth Iversen (født 28. november 1961) er en norsk politiker fra Kristelig Folkeparti. Lisbeth Iversen var byråd i Bergen fra 2003 til 2013.
I byrådet Mæland I var hun byråd for miljø og byutvikling, i byrådet Mæland II var hun nestleder og byråd for miljø og byutvikling, og i en periode også for næring. I byrådet Mæland III var hun byråd for sosial, bolig og områdesatsning frem til hun valgte å gå av i juni 2013. Samme år flyttet hun og ektemannen til Arendal. Lisbeth Iversen hadde da vært medlem av bystyret i Bergen siden 1999. Hun har en Master of Management fra Handelshøyskolen BI og en cand. mag., fra Universitetet i Bergen. Hun jobber fra 2013 som leder for samarbeidsprosjektet Med hjerte for Arendal.
Iversen er særlig kjent for sitt arbeid med å få realisert bybanen i Bergen og innføringen av enhetstakst på bussene i Bergen.
Arkitekturåret 1128
Arkitekturåret 1128 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1128.
Dødsfall
…
11. etappe i Tour de France 2008
11. etappe av Tour de France 2008 ble kjørt onsdag 16. juli og gikk fra Lannemezan til Foix. Etappen var 167,5 km. lang. Et tolvmannsbrudd kom seg av sted og fikk et kvarters forsprang. Kurt Asle Arvesen vant spurten og ble den tredje nordmannen til å vinne en etappe. Thor Hushovd vant spurten i hovedfeltet.
1. sprint (Saint-Bertrand-de-Comminges)
Etter 19,5 km
2. sprint (Prat-Bonrepaux)
Etter 69 km
1. stigning (Col de Larrieu)
3. kategori stigning etter 49,5 km
2. stigning (Col de Portel)
1. kategori stigning etter 110 km
3. stigning (Col Del Bouich)
3. kategori stigning etter 145 km
Eksterne lenker
2008 Tour de France, Stage 1 to Stage 11
Erling Kroken
I VM i Falun i 1954 ble han nummer 7 og var med det den tredje beste norske hopperen. Foran Kroken kom Kjell Knarvik, som ble nummer fire, og Torbjørn Falkanger, som kom på delt femteplass. VM-rennet i Källviksbacken i Falun var Norges første av flere store nederlag i skihopping på midten av 1950-tallet. Erling Kroken deltok i den sveitsiske hoppuka i 1955 (8.-plass i Unterwasser). Han kvalifiserte seg også for den norske hopptroppen til OL i Cortina 1956 og var sammen med Sverre Stallvik den beste av nordmennene under trening i «Italiabakken». Ledelsen satte imidlertid Kroken ut av laget. Stallvik kom inn som reserve for Arnfinn Bergmann og ble beste nordmann på en beskjeden 9.-plass.
Han la om til en mer aerodynamisk teknikk i svevet etter 1956, i likhet med de fleste andre norske skihopperne. Kroken var blant de åtte hopperne som ble forhåndspåmeldt til VM i 1958 i Lahtis, men ble bare nummer 11 i NM i Midtstubakken rett før avreise og var ikke blant de fem som fikk reise til Finland. Han la opp som aktiv skihopper etter 1958-sesongen.
Erling Kroken vant storrennene i Skuibakken i 1951 og 1955. Han ble betegnet som «Norges første krafthopper» og satte en rekke bakkerekorder. Av hans mest kjente meritter er hans hopp på 86 meter i Vikkollen i Mjøndalen i 1951. Etter sin aktive karriere var Kroken trener for kombinertløperne i Bærum gjennom flere tiår.
Han var bosatt i Bærum fra 1953 og til sin bortgang. Av yrke var han skogbestyrer.
Erling Kroken er portrettert i boka Erling Kroken Storhopperen fra Vadsroa. (Hans L. Werp/Nedre Sigdal IF 2014). Her er også Krokens versjon av den såkalte «Cortina-affæren» gjengitt.
Toy Dolls
Toy Dolls er et punkrockband som kommer i fra Storbritannia. Toy Dolls ble stiftet i 1979 og spilte sin første konsert i den engelske byen Sunderland 20. oktober 1979. Noen mener de hører hjemme i kategorien Oi!, mens andre foretrekker kategorien pop-punk/new wave. Mens andre mener det riktige er cartoon/tyggegummi punk. Toy Dolls er fortsatt aktive.
BMW M62
BMW M62 er en stempelmotor med åtte sylindre i V-form bygget av BMW. M62 har fire ventiler per sylinder og er utstyrt med smidde råder.
M62B35
M62B35 har et sylindervolum på 3,5 liter (3 498 cm³) og ble introdusert i 1996.
Brukt i:
M62TUB35
M62TUB35 er en teknisk oppgradering av M62B35-motoren, som finnes i to varianter. Den første har en effekt på 233 hk og 345 Nm, den andre en effekt på 241 hk og 345 Nm.
Brukt i:
M62B44
M62B44 har et sylindervolum på 4,4 liter (4 398 cm³) og en effekt på 283 hk (210 kW) ved 5 750 omdreininger per minutt og 420 Nm ved 3 900 o/min. Sylinderne har en boring på 92 mm og en slaglengde på 82,7 mm.
M62B46
M62B46 har et sylindervolum på 4,6 liter (4 619 cm³) og en effekt på 342 hk (255 kW) og 480 Nm.
Brukt i:
S62
S62 er en motor utviklet for E39 M5 og E52 Z8. Motoren har et sylindervolum på 5,0 liter (4 941 cm³) og er basert på den samme arkitekturen som den vanlige 4,4-liters aluminiumsmotoren fra E39 540i. BMWs Motorsport-avdeling (M) har modifisert motoren sterkt for økt effekt og dreiemoment. Motoren leverer en effekt på 400 hk ved 6 600 o/min.
Brukt i:
Henning flyplass
Henning flyplass (også kalt Nedre Langli flyplass) er en flyplass som ligger ved gården Nedre Langli, rundt tre kilometer sør for grenda Henning, og rundt 15 kilometer sørøst for Steinkjer sentrum i Steinkjer kommune i Trøndelag fylke.
Fylkesvei 494
Fylkesvei 494 går mellom Strømme og Korsvikhaven i Kristiansand kommune. Veien er 1,6 km lang.
Frem til 2019 hadde veien betegnelsen fylkesvei 10 (Vest-Agder).
Fylkesvei 3650
Fylkesvei 3650 går mellom Eidjord og Opseng i Lillesand kommune. Veien er 1,0 km lang.
Frem til 2019 hadde veien betegnelsen fylkesvei 225 (Aust-Agder).
André Oktay Dahl
André Oktay Dahl (født 7. juli 1975 i Lørenskog) er en norsk jurist, organisasjonsmann og politiker. Han var stortingsrepresentant for Akershus fra 2001 til 2013. Han representerte Høyre.
Bakgrunn
Han var en dyktig klarinettist som ung, og etter videregående skole avtjente han verneplikten i HMKG Musikkorps. Han studerte deretter jus ved Universitetet i Oslo, hvor han tok juridisk embedseksamen i 2002.
Politisk engasjement
Dahl har vært særlig vært opptatt av overgrep mot kvinner, barn og homofile. Han ble selv utsatt for et seksuelt overgrep som 14-åring. For sitt arbeid knyttet til seksuelle overgrep mot gutter og menn, ble han tildelt DIXI-prisen i 2008. Under Skeive dager i 2009 ble han kåret til Årets æreshomo. Han er nestleder i likestillingssenteret Reform.
Tamara Bykova
Tamara Vladimirovna Bykova (russisk: Тамара Владимировна Быкова, født 21. desember 1958 i Azov) er en tidligere sovjetisk friidrettsutøver som konkurrerte i høydehopp.
I 1990 ble Bykova tatt for doping og ble utestengt i tre måneder.
Silisili
Silisili eller Mauga Silisili er det høyeste fjellet på Samoa. Det er 1 858 moh. og ligger på øya Savai'i. Savai'i er den største skjoldvulkanøya i det sørlige Stillehavet.
Marienlyst skole (Oslo)
Marienlyst skole er en barne- og ungdomsskole som ligger på Marienlyst i bydel St. Hanshaugen i Oslo. Den har om lag 1300 elever, fordelt på 38 ordinære klasser, to mottaksgrupper og flere spesialgrupper. Skolen har egen svømmehall, gymsal og er svært kjent for sin aula, hvor en episode av komedien Borettslaget ble spilt inn. Skolen holder til i en stor rød mursteinsbygning med to skolegårder: En liten for ungdomstrinnet og en stor for barnetrinnet med en stor bane for ballspill. Skolen er omkranset av flere parkområder og idrettsbane.
Skolen ligger rett ved NRK, så elever ved Marienlyst skole er relativt ofte filmet eller intervjuet når NRK-journalister lager programmer.
Tomas Moltu
Tomas Martin Moltu (født 2. juli 1969 på Voss) er en norsk politiker. Han var medlem av Bergen bystyre 2005–2007 og byråd for skole og barnehage i Bergen 2007–2009, som representant for Kristelig Folkeparti. Moltu var leder for Bergen Kristelig Folkeparti 2005–2008 og 2010–2011. I 2016 meldte han overgang til Partiet De Kristne.
Han er utdannet cand.mag. fra Universitetet i Bergen og Master of Management fra BI. Han har sin yrkesbakgrunn fra Statoil, nå Equinor, med kontrakter, innkjøp og strategi.
Holycaust Records
Selskapet har signert band som Triumphator, Nocturnal Breed, 1349, Morbid og Gehenna.
Tomas Moltu
Tomas Moltu er gift med Marita Moltu.
Alexandria
Alexandria (gresk Αλεξάνδρεια, koptisk: Rakotə, arabisk: الإسكندرية Al-ʼIskandariya), populært kalt «Middelhavets perle», er den nest største byen og et betydelig økonomisk senter i Egypt. Den strekker seg rundt 32 km langs kysten av Middelhavet i den nordlige delen av landet. Dets lave høyde ved Nildeltaet gjør området meget sårbart ved økende havnivå. Alexandria er Egypts største havn og behandler rundt 80 prosent av Egypts import og eksport. Det er også et viktig industrielt senter grunnet dets rørledninger med naturgass og olje fra Suez. Byen er også viktig for turistnæringen. Den hadde en befolkning på 4 028 028 innbyggere i 2006, beregnet til 5 039 975 i 2017.
Alexandria ble grunnlagt rundt en liten, antikk egyptisk by omkring 331 f.Kr. av Aleksander den store. Den ble et viktig senter for hellenistisk sivilisasjon og forble hovedstaden for hellenistiske, romerske og bysantinske Egypt i bortimot 1000 år inntil den muslimske erobringen endret dens posisjon og framgang i 641 e.Kr. De nye herskerne opprettet en ny hovedstad ved Fustat som senere ble absorbert i Kairo. Hellenistiske Alexandria var best kjent for fyrtårnet på Faros, et av verdens syv underverker i antikken; dets store bibliotek (det største i den antikke verden, nå erstattet av et moderne); og Nekropolis (katakombene ved Kom El Shoqafa) som var en av verdens syv underverker i middelalderen. Alexandria var den nest mektigste byen i den antikke verden etter Roma. Pågående maritime arkeologi ved byens havn, som begynte i 1994, har avslørt detaljer om stedet fra før Aleksander den stores ankomst da en by ved navn Rhakotis eksisterte her. Det har også gitt detaljer om tiden under ptolemeerdynastiet.
Fra slutten av 1700-tallet ble Alexandria igjen et viktig senter for internasjonal shipping og et av de aller viktigste handelssentre i verden, både grunnet at den profiterte på den enkle forbindelsen over land mellom Middelhavet og Rødehavet, og den lukrative handelen med egyptisk bomull (Gossypium barbadense). Grunnet Alexandrias tiltrekningskraft som et internasjonalt senter for akademisk lærdom og handel har byen helt fram til i våre dager, hvor det har endret seg, hatt en kosmopolitisk befolkning og et kulturelt mangfold.
Antikken
Alexandria er tradisjonelt blitt grunnlagt av Aleksander den store i april 331 f.Kr. som Ἀλεξάνδρεια (Alexandria), en av utallige byer han oppkalte etter seg selv. Aleksanders sjefsarkitekt for prosjektet var Deinokrates. Alexandria var ment å erstatte byen Naukratis som den hellenistiske hovedstaden i Egypt, og skulle være hovedforbindelsen mellom Hellas og Nildalen. Imidlertid har karbondatering av sjøskjellfragmenter og forurensning fra bly utfordret dette synet ved at en bosetning eksisterte i to tusen år forut.
Rett øst for Alexandria (hvor bukta Abu Qir er nå), var det i oldtiden myrområder og flere øyer. Så tidlig som på 600-tallet eksisterte de viktige havnebyene Kanopos og Heraklion (Tonis). Førstnevnte ble absorbert i Alexandria mens sistnevnte mistet sin betydning og etter hvert sank den i havet. Den ble gjenoppdaget av marinarkeologisk utforskning i 2000.
En liten egyptisk bebyggelse, Rhakotis, eksisterte allerede ved kysten, og ble senere det egyptiske navnet på Alexandria: *Raˁ-Ḳāṭit, skrevet rˁ-ḳṭy.t, «Det som er bygget opp». Bebyggelsen ble etter hvert omfattet som et egyptisk kvartal i Alexandria. Noen måneder etter grunnleggelsen av den nye byen, reiste Aleksander østover for videre erobringer og kom aldri tilbake til byen. Etter at Alexander var dratt, overtok hans visekonge, Kleomenes, og fortsatte byens ekspansjon. Etter Aleksanders død oppsto det en strid mellom hans etterfølgere, og en av hans generaler, Ptolemaios I Soter, greide å frakte Aleksanders lik til Alexandria, og således begrunne sin posisjon. Byen be setet for ptolemeerdynastiet i det ptolomeiske rike i Egypt i 275 år, fra 305 til 30 f.Kr.
Selv om Kleomenes hovedsakelig var ansvarlig for å lede Alexandrias fortsatte utvikling, synes det som om Heptastadion og kvartalene på fastlandet i hovedsak var produkt av ptolemeerne; Ptolemaios I Soter og hans etterkommere. Byen fylte tomrommet etter at Tyr og overtok dens handel og ble et senter for den nye handelen mellom Europa i vest og Arabia og India i øst. På mindre enn en generasjon ble byen større enn Kartago og i løpet av et århundre var den blitt en av de største i den hellenistiske verden — kun forbigått av Roma i størrelse og rikdom. Den ble Egypts fremste greske by med et stort antall grekere fra ulik bakgrunn. Alexandria var det intellektuelle og kulturelle senter i den antikke verden for en lang tid. Byen og dets Museion tiltrakk seg de fremste lærde og intellektuelle, inkludert grekere, jøder og syrere. Byen ble senere plyndret og mistet sin betydning.
Alexandria var ikke bare et senter for grekere og hellenistisk språk og kultur, men ble også det største urbane jødiske samfunnet i verden. Egyptiske jøder har vært de eldste jødiske samfunn i verden, og Den hebraiske Bibelen (Det gamle testamente) har nedtegnet at et stort antall jøder søkte tilflukt i Egypt etter ødeleggelsen av kongedømmet Judea i 597 f.Kr. Ytterligere bølger av jødiske innvandrere bosatte seg i Egypt i den ptolemeiske tiden, særlig rundt Alexandria, men også andre steder. Tidlig på 200-tallet f.Kr. var det en utstrakt diaspora av jøder i Egypt. Den jødisk-romerske historikeren Josefus hevdet at da Ptolemaios I Soter underla seg Judea førte han rundt 120 000 jødiske fanger med tilbake til Egypt. En inskripsjon med en dedikasjon til Ptolemaios og Berenike i en synagoge ble oppdaget på 1800-tallet i nærheten av Alexandria, og Josefus hevdet også at Ptolemaios II Filadelfos friga de 120 000 fangene. Septuaginta, en gresk versjon av Tanákh, ble framstilt i Alexandria av hellenistiske jøder. De første ptolemeerne holdt orden og fostret utviklingen av institusjoner som gjorde Alexandria til det ledende hellenistiske senteret for lærdom, ga frihet til byens tre største etniske befolkninger, grekere, jøder og egyptere, men lot dem holde seg adskilte.
I 115 e.Kr. ble store deler av Alexandria ødelagt i Kitoskrigen, som ga den romerske keiser Hadrian og hans arkitekt Decriannus en anledning til å gjenoppbygge og endre byens struktur. I 215 besøkte keiser Caracalla byen og ettersom en del fornærmelige satirer som innbyggerne hadde rettet mot ham beordret han sine soldater til å henrette alle ungdommer gamle nok til å bære våpen. Den 21. juli 365 ble Alexandria ødelagt av en tsunami grunnet jordskjelvet på Kreta, en hendelse som senere ble minnet årlig som «skrekkdagen».
Islamsk invasjon og erobring
I Arabia hadde en religion blitt opprettet på 600-tallet av bevegelsens lederskikkelse Muhammed, som muslimene betraktet som en profet. Som Egypts nærmeste nabo i øst skrev Muhammed et brev til «kongen av Egypt» i Alexandria, som da i virkeligheten var den østromerske keiser Herakleios i Konstantinopel, der han krevde at de kristne i landet konverterte til islam, ellers «ville det få konsekvenser», står det i brevet.
I 619 ble Alexandria angrepet og erobret av sasanidiske persere, men keiser Herakleios klarte å frigjøre byen i 629. I 641 ble byen på nytt angrepet av muslimske arabere ledet av 'Amr ibn al-'As, og byen holdt ut en beleiring på 14 måneder før den falt. Herakleios hadde samlet en stor hær for å komme byen til unnsetning, men døde før det var mulig. I erobringen av byen ble tusenvis av soldater drept, mens andre flyktet i skip oppankret på Alexandrias havn. Det ble gjort et forsøk i 645 på å frigjøre Alexandria, men den ble gjenerobret av 'Amr i 646. I 654 ble en invasjonsflåte sendt av Konstans II slått tilbake, og deretter var det ingen alvorlige forsøk fra Konstantinopel på igjen å få kontroll over Alexandria. Den kristne befolkningen i byen ble underlagt religiøs skatt, mens muslimer fikk skattefordeler og andre privilegier, noe som over tid førte til at deler av befolkningen konverterte. De arabiske soldatene bosatte seg i og rundt byen og tok innfødte kvinner som sine koner. Den islamske erobringen av Alexandria førte til et geopolitisk skifte i regionen, og førte til en gradvis nedgang for byen. Flere tusen i den jødiske befolkningen valgte å flykte fra det arabiske herredømmet. Mange av kirkene ble omgjort til moskeer og i 1323 var det lite igjen av det hellenistiske Alexandria.
Bury FC
Historie
Bury ble stiftet på Old White Horse Hotel, Fleet Street, Bury den 24. april 1885. Klubben var med på å starte Lancaster League i 1889. I deres første år i The Football League vant de 2. divisjon og etter å ha slått Liverpool i den avgjørende kampen.
Constance Jeans
Constance Mabel Jeans (født 23. august 1899 i Nottingham, død 1984 i Falmouth i Cornwall) var en britisk svømmer som deltok i de olympiske leker, 1920 i Antwerpen og 1924 i Paris.
Bury FC
Historie
Dette var starten på den mest suksessrike tiden i Bury sin historie, og de ble værende i toppdivisjonen fram til 1912. Høydepunktene i denne perioden var imidlertid triumfene i FA-cupen, der de vant både i 1900 og 1903. Finaleseieren på 6–0 over Derby County er fortsatt den største seieren i denne turneringen.
Etter økonomiske problemer siden sommeren 2019, ble laget 28. august 2019 kastet ut av fotballigaen EFL fra League One. Grunnet sanksjoner fra EFL hadde ikke Bury FC stilt lag i noen av de seks første ligakampene eller cupkamper. Klubben fikk heller ikke startrett i National League, og noen supporterne stiftet en ny fotballklubb under navnet Bury AFC. Bury AFC spilte i regionale serier (North West Counties League), på nivå ni og 10.
I februar 2022 kjøpte supportergruppen EST 1885 opp Bury Football Club (alt innhold som navnerettigheter, stadion, eiendeler, rettigheter, trofeer osv.) fra konkursboet til tidligere eier Steve Dale, men EST 1885 fikk ikke innvilget sin søknad om ligaplass for 22/23-sesongen.
EST 1885 og Bury AFC begynte deretter sine samtaler om et samarbeid, som innebar at Bury FC skulle overta ligaplassen til Bury AFC gjennom deres medlemskap i FA, slå sammen disse to organisasjonene til ett. For at dette skulle gå gjennom var det nødvendig med 2/3 flertall (66,6%) i begge leire. Dette fikk ikke gjennomslag ettersom kun 63% av fanbasen til Bury FC stemte til fordel for sammenslåing. Blant AFC-fansen var tallet over 90%. Ettersom det absolutte flertallet ønsket en sammenslåing, samtidig som EST1885 og AFC-ledelsen så at en sammenslåing var den eneste reelle muligheten for et bærekraftig fotballag i Bury ble det på nytt utarbeidet et nytt forslag.
5. mai ble en ny avstemning offentliggjort. Det ble det klart at 90,1% av Bury FC-fansen har stemt for sammenslåing, samtidig som 97% av AFC-fansen har gjort det samme. Det førte til at disse to organisasjonene slo seg sammen til ett. Bury Football Club fikk tillatelse å returnere og spilte sin første kamp på over fire år 29.juli 2023 på Gigg Lane.
Engelske landslagsspillere
Fra 1885 til 2005 har Bury hatt seks engelske landslagsspillere. Til sammen har disse spilt 11 kamper, og scoret syv mål for England. I alle 11 kampene har spilleren fra Bury vært med fra start, men det engelske landslaget har ennå ikke hatt en kaptein som representerte Bury på klubbnivå.
Supporterklubb i Norge
Bury FC Norway er en liten, men entusiastisk supporterklubb i Norge. Supporterklubben ble grunnlagt i 2016 av Martin Teddy Bjørn. Supporterklubben har arrangert flere turer til Bury og har deltatt på både hjemme og bortekamper for å følge klubben. Bury FC Norway er mest aktiv på Twitter under navnet @BuryfcNorway. Bury FC Norway er også medlem av Shakers Worldwide som har hensikt og samle Bury FC fans verden over.
Constance Jeans
Jeans vant en olympisk sølvmedalje i svømming under Sommer-OL 1920 i Antwerpen. Hun var med på det britiske laget som kom på andreplass på 4 x 100 meter fri med tiden 5.40,8 bak USA (som satte ny verdensrekord med 5.11,6). De andre svømmerne på det britiske laget var; Hilda James, Grace McKenzie og Charlotte Radcliffe. Jeans kom på fjerdeplass i både 100- og 300 meter fri.
Fire år senere, under OL 1924 i Paris, vant hun en ny sølvmedalje på 4 x 100 meter fri, og hun ble nummer fire på 100 meter fri og på 400 meter fri kom hun på sjuendeplass.
Alexandria
Islamsk invasjon og erobring
Etter slaget ved Ridaniya i 1517 ble byen erobret av osmanske tyrkere og forble under osmansk styre fram til 1798. Alexandria tapte mye av sin tidligere betydning til den egyptiske havnen Rosetta, 65 km øst for Alexandria, i løpet av 800- og 1700-tallet, og fikk kun tilbake sin tidligere betydning før med byggingen av Mahmoudiyah-kanalen i 1807.
Moderne tid
Alexandria havnet i sentrum av de militære operasjonene til Napoléon Bonaparte under de franske krigene i Egypt og Syria i 1798. Franske tropper stormet byen den 2. juli 1798, og den ble på franske hender fram til ankomsten av en britisk ekspedisjon i 1801. Britene vant en betydelig seier over franskmennene i slaget ved Alexandria den 21. mars 1801, deretter beleiret de byen som falt til dem den 2. september 1801. Muhammad Ali, den osmanske guvernøren av Egypt, begynte gjenoppbyggingen og nyutvikling av byen i tiden rundt 1810, og i 1850 hadde Alexandria begynt å få tilbake noe av sin tidligere storhet. Egypt vendte seg mot Europa for å modernisere landet. Grekere, fulgt av andre europeere, begynte å flytte til byen. Tidlig på 1900-tallet var det mange litterater, poeter og forfattere som bosatte seg i byen.
I juli 1882 ble byen bombardert av den britiske flåten og deretter okkupert for å beskytte britiske interesser i regionen mot egyptisk nasjonalisme.
Alexandria har siden sin grunnleggelse vært en kulturell mangfoldig og kosmopolitisk by. I 1948 var det mellom 75 000 og 80 000 jøder i Alexandria, og nær alle ble tvunget til forlate byen i løpet av 1950-tallet. I 2014 utgjorde det jødiske befolkningen mindre enn 40 borgere. Også europeere begynte å forlate Alexandria som følge av Suezkrisen, som igjen førte til et utbrudd av arabisk nasjonalisme og innskrenkelse av borgerlige rettigheter. Nassers nasjonalisering av eiendom, som var på sitt høyeste i 1961, fordrev resten av europeerne.
Utformingen av den antikke byen
Det gresk Alexandria var inndelt i tre regioner:
To hovedgater, kantet med søyler og sagt å ha vært rundt 60 meter bred, krysset hverandre i sentrum av byen, nær det punktet hvor Sema (eller Soma) til Aleksander var, det vil si hans mausoleum. Dette punktet er meget nær dagens moske Nebi Daniel og linjen til den store sørvest-gaten til kystbyen Canopus (nå en del av Alexandria), 25 km fra Alexandrias sentrum. Denne veien er kun noe avvikende fra den moderne Boulevard de Rosette (nå omdøpt til Sharia Fouad). Spor av den gamle veiens brostein og kanaler har blitt funnet i nærheten av den moderne veien, som ble utforsket av tyske arkeologer i 1899 utenfor de østlige befestningene som ligger godt innenfor området til den antikke byen.
På Strabons tid (siste halvdel av 100-tallet f.Kr.) var de fremste bygningene følgende, oppregnet slik som de ble sett fra skip som ankom den store havnen:
Navnene på en del få andre offentlige bygninger på fastlandet er kjent, men det er liten informasjon om deres faktiske posisjon. Ingen av dem er imidlertid så berømte som den bygningen som sto på det østlige punktet på øya Faros. Der sto det store fyrtårnet, et av verdens syv underverker i antikken, etter sigende 138 meter høyt. Den første av polemeerne, Ptolemaios I Soter, begynte prosjektet, og den andre av dem, Ptolemaios II Filadelfos, fullførte det. Den totale kostnaden var 800 talenter, og tok tolv år å fullføre, og fungerte som en prototype for alle senere fyrtårn i verden. Lyset ble framskaffet med en stor ovn på toppen, og tårnet var hovedsakelig bygd av solide blokker av kalkstein. Fyrtårnet ble ødelagt i et jordskjelv på 1300-tallet, noe som gjorde det til det underverk fra antikken som varte nest lengst, etter Kheopspyramiden på Gizaplatået utenfor Kairo i Egypt. Et tempel for håndverksguden Hefaistos sto på Faros ved enden av moloen.
På 100-tallet e.Kr. utgjorde befolkningen i Alexandria over 180 000 voksne mannlige borgere, i henhold til en folketelling datert fra 32 e.Kr., i tillegg til et stort antall frimenn, kvinner, barn og slaver. Beregninger av den totale befolkningen strekker seg fra 216 000 til 500 000 innbyggere, noe som gjør Alexandria til en av de største byer i verden bygd før den industrielle revolusjon. Tyr i Fønikia hadde tidligere vært en viktig by i Midtøsten for all handel, men etter at Alexander den store ødela den fylte Alexandria det tomrom som Tyr etterlot seg. Kartago i dagens Tunisia fikk også framgang ved Tyrs ødeleggelse, men var fortsatt en ny havn da Alexandria begynte å vokse og ble til «den største i den kjente verden».
Alfred Brendel
Alfred Brendel (1931–) er en østerriksk pianist.
Alexandria
Klima
Alexandria er lokalisert langs sørkysten av Middelhavet. Den har et varmt og tørt ørkenklima (BWh), i henhold til Köppens klimaklassifisering) som ligger på grensen til et varmt og delvis regnfattig klima (BSh). Som resten av Egypts nordlige kyst, den framherskende nordvinden som blåser over Middelhavet, gir kystbyen et mindre strengt klima fra ørkenklimaet i innlandet. Sammen med Rafah (ved Gazastripen i øst) er Alexandria de to stedene med mest nedbør i hele Egypt. Andre våte steder er Rosetta, Baltim, Kafr el-Dawwar og Mersa Matruh.
Alfred Brendel
Biografi
I Brendels tredje leveår flyttet familien til Jugoslavia hvor foreldrene drev et pensjonat i Krk på den nordlige adriaterhavskysten. Han gikk på skole i Zagreb og fikk fra seksårsalder klaverundervisning hos Sofija Dezelic. Etter at familien bosatte seg i Graz i året 1943 studerte han klaver og komposisjon ved byens konservatorium og studerte klaver hos Paul Baumgartner og framfor alt hos Edwin Fischer. Han la grunnen til sin internasjonale karriere da han mottok en pris i Ferruccio Busonis klaverkonkurranse i Bozen.
Alexandria
Klima
Byens klima er påvirket av Middelhavet som moderer dens temperaturer, og fører til variabel til regnfylte vintre og moderat varme somrer som til tider kan bli meget fuktige. Januar og februar er de kjøligste månedene med daglig maksimumstemperaturer som typisk kan strekke seg fra 12° til 18° C og minimumstemperaturer som kan nå 5° C. Alexandria kan få voldsomme stormer, regn og tidvis også snø, sludd og hagl i de kalde månedene. Disse hendelsene i kombinasjon med dårlig avløpssystem har ført til tidvise oversvømmelser i byen. Juli og august er de varmeste og tørreste månedene i året med en gjennomsnittlig maksimumstemperatur på 30° C. Den gjennomsnittlige årlige nedbøren er på rundt 200 mm, men har også vært så mye som 417 mm.
Alfred Brendel
Biografi
Brendel er først og fremst kjent gjennom sine fortolkninger av Franz Schubert, Ludwig van Beethoven, Wolfgang Amadeus Mozart og Franz Liszt. Han var den første pianisten som spilte inn Beethovens komplette klaververk. Han har også gjort seg bemerket som lieder-akkompagnatør, blant annet sammen med Dietrich Fischer-Dieskau. Joachim Kaiser holder Brendel for å være den viktigste fortolker av Schubert i andre halvdel av 1900-tallet.
Visegrad vannkraftverk
Višegrad vannkraftverk er en demning med vannkraftverk i elva Drina, ikke langt fra byen Višegrad i det østlige Bosnia-Hercegovina, nær grensen til Montenegro. Installert vannkraftkapasitet er 315 – 345 MW.
Demningen er en 67 meter høy gravitasjonsdam med flere bruksområder.
Alexandria
Klima
Alexandrias middeltemperatur:
Alfred Brendel
Biografi
Mot slutten av sin konsertkarriere sluttet han å spille mange av de mest fysisk krevende stykkene på repertoaret, som for eksempel Beethovens Pianosonate nr. 29 («Hammerklaversonaten») på grunn av problemer med artritt. I denne perioden spilte han inn Beethovens cellosonater sammen med sønnen, cellisten Adrian Brendel.
Alexandria
Historiske steder og arkeologi
Pompeius' søyle er en romersk triumfsøyle og en av de best kjente antikke monumentene som fortsatt står i Alexandria. Den er lokalisert på Alexandrias akropolis, en beskjeden høyde lokalisert ved siden av byens arabiske gravlund, og var opprinnelig en del av en søylegang tilhørende et tempel. Inkluderte dens pidestall (sokkel) er den 30 meter høy, skaftet er av polert rød granittstein, 2,7 meter i diameter nederst og minsker til 2,4 meter mot toppen. Selve søyleskaftet er 27 meter og framstilt av en enkel granittstein. Den veier bortimot 396 tonn.
Alfred Brendel
Biografi
Brendel tok farvel med konsertlivet 18. desember 2008 med en avskjedskonsert hvor han framførte Mozarts Klaverkonsert nr 9 med Wiener Philharmoniker under Charles Mackerras i Wiener Musikverein.
Alexandria
Historiske steder og arkeologi
Strukturen ble plyndret og demontert på 300-tallet da en fundamentalistisk kristen biskop besluttet at hedendommen måtte bli utradert. Betegnelsen «Pompeius’ søyle» er misvisende da den ikke har noe med Pompeius å gjøre, men ble reist i 293 for keiser Diokletian, muligens som minne om seieren over opprøreren Domitius Domitianus. Under selve akropolis er det under bakken levninger av Serapeion, tempelet hvor mysteriene til guden Serapis ble utført, og hvor dens uthogde nisjer i muren kan ha vært benyttet som overflødighetslager for antikkens bibliotek. I senere tid har mange antikke gjenstander blitt funnet i havet ved siden av, men hovedsakelig deler av gammel keramikk.
Alfred Brendel
Litteratur
Han skrev også essay om musikalske temaer, disse foreligger i flere samlebind. I bindet «Nachdenken über Musik» skiver han om fortolkning av Beethoven, Schubert, Liszt og Busoni. Han sammenligner Schubert og Beethovens sonater og forsøker å vise hvor uavhengig Schubert var av sitt store forbilde. I motsetning til «arkitekten» Beethoven «komponerte Schubert som en søvngjenger.» Mens Beethoven spente opp sin musikk i en fast ramme, stolte Schubert mer på et direkte emosjonelt uttrykk. For Schubert skulle formen veie minst mulig.